Document ID: 32009R0676

ΚΑΝΟΝΙΣΜΌΣ (ΕΚ) αριθ. 676/2009 ΤΗΣ ΕΠΙΤΡΟΠΉΣ
της 27ης Ιουλίου 2009
για την έναρξη διαγωνισμού για τη μείωση των δασμών κατά την εισαγωγή στην Ισπανία αραβόσιτου προέλευσης τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 σε συνδυασμό με το άρθρο 4 αυτού
Εκτιμώντας τα ακόλουθα:
(1)
Δυνάμει των διεθνών υποχρεώσεων της Κοινότητας στα πλαίσια των πολυμερών διαπραγματεύσεων του Γύρου της Ουρουγουάης (2) η Κοινότητα ανέλαβε την υποχρέωση να εισαγάγει στην Ισπανία ορισμένη ποσότητα σόργου.
(2)
Ο κανονισμός (ΕΚ) αριθ. 1296/2008 της Επιτροπής, της 18ης Δεκεμβρίου 2008, για τη θέσπιση των λεπτομερειών εφαρμογής των δασμολογικών ποσοστώσεων για την εισαγωγή αραβοσίτου και σόργου στην Ισπανία και αραβοσίτου στην Πορτογαλία (3) έχει καθορίσει ειδικές διατάξεις για τη διενέργεια των διαγωνισμών αυτών.
(3)
Λαμβανομένων υπόψη των συνθηκών της αγοράς στην Ισπανία, πρέπει να προκηρυχθεί διαγωνισμός για τη μείωση του δασμού κατά την εισαγωγή σόργου, ώστε να χρησιμοποιηθεί ολόκληρη η ποσόστωση εισαγωγής.
(4)
Η επιτροπή διαχείρισης της κοινής οργάνωσης των γεωργικών αγορών δεν εξέδωσε τη γνώμη της εντός της προθεσμίας που της έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Διεξάγεται διαγωνισμός για τη μείωση του δασμού που προβλέπεται στο άρθρο 136 του κανονισμού (ΕΚ) αριθ. 1234/2007 για την εισαγωγή σόργου στην Ισπανία.
2. Εφαρμόζονται οι διατάξεις του κανονισμού (ΕΚ) αριθ. 1296/2008.
Άρθρο 2
Ο διαγωνισμός διαρκεί έως τις 17 Δεκεμβρίου 2009. Κατά τη διάρκειά του πραγματοποιούνται επιμέρους διαγωνισμοί για τους οποίους οι ποσότητες και οι ημερομηνίες υποβολής των προσφορών καθορίζονται με προκήρυξη του διαγωνισμού.
Άρθρο 3
Τα πιστοποιητικά εισαγωγής που εκδίδονται στο πλαίσιο του διαγωνισμού ισχύουν 50 ημέρες από την ημερομηνία έκδοσής τους, κατά την έννοια του άρθρου 11 παράγραφος 4 του κανονισμού (ΕΚ) αριθ. 1296/2008.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 2009.

Labels: 18
3
17
5